CELEX: 62012TN0072
Language: hu
Date: 2012-02-17 00:00:00
Title: T-72/12. sz. ügy: 2012. február 17-én benyújtott kereset — Bank Mellat kontra Tanács

14.4.2012   
            
            
               HU
            
            
               Az Európai Unió Hivatalos Lapja
            
            
               C 109/28
            
         2012. február 17-én benyújtott kereset — Bank Mellat kontra Tanács
   (T-72/12. sz. ügy)
   2012/C 109/58
   Az eljárás nyelve: angol
   
      Felek
   
   
      Felperes: Bank Mellat (Teherán, Irán) (képviselők: S. Zaiwalla, P. Reddy, F. Zaiwalla solicitorok, M. Brindle QC és R. Blakeley barrister)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2011/783/KKBP tanácsi határozatot (1) és az 1245/2011/EU tanácsi végrehajtási rendeletet (2) a felperesre vonatkozó részében;
            
         
               —
            
            
               nyilvánítsa a 2010/413/KKBP tanácsi határozat (3) 19. cikke (1) bekezdésének b) pontját és 20. cikke (1) bekezdésének b) pontját, valamint a 961/2010/EU tanácsi rendelet (4) 16. cikkének (2) bekezdését a felperesre alkalmazhatatlannak;
            
         
               —
            
            
               állapítsa meg, hogy az Európai Unió Bírósága alapokmánya 60. cikkének második bekezdése nem alkalmazható a felperes megjelölésének megsemmisítésére vonatkozóan; és
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Első jogalapjával a felperes azt állítja, hogy a 2010/413/KKBP tanácsi határozat és a 961/2010/EU tanácsi rendelet szerinti lényeges megjelölési feltételek nem teljesülnek a felperes vonatkozásában, illetve, hogy az alperes nyilvánvaló értékelési hibát vétett, amikor a felperes megjelölésének felülvizsgálatakor arról határozott, hogy teljesülnek-e e feltételek.
            
         
               2.
            
            
               Második jogalapjával a felperes azt állítja, hogy folyamatos megjelölése a tulajdonhoz való jogát és az arányosság elvét sérti.
            
         
               3.
            
            
               Harmadik jogalapjával a felperes arra hivatkozik, hogy folyamatos megjelölésével az alperes megsértette: (i) a megfelelő indokolási kötelezettség; (ii) a védelemhez való jog és a hatékony bírói jogvédelemhez való jog eljárási szabályait.
            
         
               4.
            
            
               Negyedik jogalapjával a felperes azt állítja, hogy mivel keresetének a Törvényszék a T-496/10. sz. Bank Mellat kontra Tanács ügyben helyt adott, e keresetének is helyt kell adnia.
            
         
      (1)  Az Iránnal szembeni korlátozó intézkedésekről szóló 2010/413/KKBP határozat módosításáról szóló, 2011. december 1-jei 2011/783/KKBP tanácsi határozat (HL 2011 L 319, 71. o.).
   
      (2)  Az Iránnal szembeni korlátozó intézkedésekről szóló 961/2010/EU rendelet végrehajtásáról szóló, 2011. december 1-jei 1245/2011/EU tanácsi végrehajtási rendelet (HL 2011 L 319, 11. o.).
   
      (3)  Az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről szóló, 2010. július 26-i tanácsi határozat (HL 2010 L 195, 39. o., helyesbítés: HL L 197., 2010.7.29., 19. o.).
   
      (4)  Az Iránnal szembeni korlátozó intézkedésekről és a 423/2007/EK rendelet hatályon kívül helyezéséről szóló, 2010. október 25-i 961/2010/EU tanácsi rendelet (HL 2010 L 281, 1. o.).